**Ministru kabineta noteikumu projekta**

 **„Noteikumi par valsts nodevu sēklu aprites jomā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2 pasākums.Sēklu un šķirņu aprites likuma 21.pants. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams aizstāt Ministru kabineta 2009.gada 24.novembra noteikumu Nr.1351 „Noteikumi par valsts nodevu sēklu aprites jomā” (turpmāk – noteikumi Nr.1351) tekstā latus ar *euro*. Tā kā nepieciešamo grozījumu apjoms pārsniedz pusi no noteikumu Nr.1351 apjoma, jāsagatavo jauns normatīvā akta projekts. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavotā Ministru kabineta noteikumu projekta „Noteikumi par valsts nodevu sēklu aprites jomā” (turpmāk – noteikumu projekts) mērķis ir pielāgot noteikumus Nr.1351 *euro* ieviešanai. Noteikumu projekts paredz aizstāt noteikumu Nr.1351 tekstā latus ar *euro* atbilstoši *Euro* ieviešanas kārtības likuma 6.pantā paredzētajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Šīs anotācijas I sadaļas 2.punktā minētās problēmas noteikumu projekts atrisinās pilnībā.Noteikumu projektā ir precizēta norma par valsts nodevas maksāšanas kārtību, lai nodrošinātu Maksājumu pakalpojumu un elektroniskās naudas likuma vispārējās tiesību normas.  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē netika nodrošināta, jo noteikumu projekts nemaina pastāvošo tiesisko regulējumu pēc būtības, bet tikai aizstāj latus ar *euro*. |
| 7. | Cita informācija | Noteikumu projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu. Nodevas par personas reģistrāciju Kultūraugu uzraudzības valsts informācijas sistēmas dārzeņu šķirņu kolekcionāru reģistrā un par izmaiņu veikšanu Kultūraugu uzraudzības valsts informācijas sistēmas dārzeņu šķirņu kolekcionāru reģistrā ir pieņemtas ar Ministru kabineta 2013.gada 13.augusta noteikumiem Nr.542 „Grozījumi Ministru kabineta 2009.gada 24.novembra noteikumos Nr.1351 „Noteikumi par valsts nodevu sēklu aprites jomā”. Lai Valsts augu aizsardzības dienestam (turpmāk – VAAD) atvieglotu informācijas iegūšanu no Valsts kases datu bāzes par samaksātajām valsts nodevām, noteikumu projekta 4.punktā ir iekļautā prasība, ka personai iesniegumā ir jānorāda valsts nodevas samaksas datums. Arī citos ar sēklu un šķirņu aprites jomā saistītos tiesību aktos ir noteikts, ka personai tiek prasīta informācija par valsts nodevas samaksas datumu uzrādīšanu, piemēram, Ministru kabineta 2011.gada 22.februāra noteikumos Nr.140 ”Latvijas augu šķirņu kataloga nolikums”; Ministru kabineta 2006.gada 27.jūnija noteikumos Nr.530 „Mēslošanas līdzekļu identifikācijas, kvalitātes atbilstības novērtēšanas un tirdzniecības noteikumi”, Ministru kabineta 2009.gada 17.jūnija noteikumos „Kārtība, kādā izsniedz atļauju tādu šķirņu sēklu izvietošanai tirgū, par kurām ir iesniegts iesniegums, bet kuras vēl nav iekļautas Latvijas augu šķirņu katalogā vai kādā no Eiropas Savienības dalībvalstu nacionālajiem katalogiem” un Ministru kabineta 2010.gada 28.decembra noteikumos Nr.1229 „Noteikumi par šķirnes atšķirīguma, viendabīguma un stabilitātes pārbaudi’. Valsts nodevas apmērs par izmaiņu veikšanu Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – Sēklaudzētāju un sēklu tirgotāku reģistrs) ir 2,85 euro, savukārt par izmaiņu veikšanu Kultūraugu uzraudzības valsts informācijas sistēmas dārzeņu šķirņu kolekcionāru reģistrā (turpmāk – Dārzeņu šķirņu kolekcionāru reģistrs) ir 3,56 euro. Šo divu nodevu apmēri ir atšķirīgi, jo valsts nodevas apmērs, kas saistīts ar izmaiņu veikšanu Sēklaudzētāju un sēklu tirgotāju reģistrā tika noteikts 2009.gadā saskaņā ar 2009.gada 24.novembra noteikumiem Nr.1351 „Noteikumi par valsts nodevu sēklu aprites jomā”, savukārt valsts nodevu apmērs, kas saistīts ar izmaiņu veikšanu Dārzeņu šķirņu kolekcionāru reģistrā, ir noteikts ņemot vērā patreizējos finansiālos apstākļus un to, ka veicot izmaiņas personu Dārzeņu šķirņu kolekcionāru reģistrā VAAD papildus izskata katras kolekcionāra kolekcijā esošās šķirnes izcelsmi un sēklu iegūšanas veidu.  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Noteikumu projekta tiesiskais regulējums attiecināms uz esošajiem un potenciālajiem sēklaudzētājiem, sēklu sagatavotājiem, saiņotājiem, tirgotājiem, ievedējiem, selekcionāriem. Pēc pašreiz pieejamās informācijas, VAAD uzturētajā Sēklaudzētāju un sēklu tirgotāju reģistrā 2012. gadā ir reģistrētas 450 saimniecības un uzņēmumi, t.sk aktīvās saimniecības, kas nodarbojas ar sēklaudzēšanu 118. Dārzeņu šķirņu kolekcionāri ap 10 – 15, savukārt selekcionāru skaits pašreiz sastāda ap 100 personām. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme |  Nav attiecināms. |
| 5. | Administratīvās procedūras raksturojums | Noteikumu projekts nemaina līdzšinējo procedūru pakalpojumu pieprasīšanā un saņemšanā. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

*Anotācijas III, IV, V, VI, VII sadaļa – projekts šīs jomas neskar.*

# Zemkopības ministre L.Straujuma

2013.09.09. 10:59

I.Ulmane

67027258, Inguna.Ulmane@zm.gov.lv